2. etappe av Tour de France 2010

2. etappe av Tour de France 2010 ble kjørt den 5. juli 2010 og gikk fra Brussel til Spa. Sylvain Chavanel stakk av gårde etter 17 kilometer og fikk etterhvert selskap av lagkameraten Jérôme Pineau og seks andre ryttere, men utbryterne klarte ikke å opparbeide seg et truende forsprang til hovedfeltet. Det så ut som de eneste fruktene rytterne i front kom til å høste var poeng i poengkonkurransen og klatretrøyen og å sikre seg den første klatretrøyen i den 97. utgaven i Tour de France. Men på de etterhvert såpeglatte veiene i Belgia var dramatikken så vidt i gang. 

I nedstigningen av Stockeu deiset flere ryttere i bakken, blant dem Andy Schleck, Christian Vande Velde og Alessandro Petacchi. Flere velt fulgte og på ett tidspunkt bestod hovedfeltet kun av Fabian Cancellara og Thor Hushovd. De to rytterne bestemte seg for å vente på rytterne som var rammet av veltene i stedet for å ta opp jakten på Chavanel som syklet alene i tet. Etterhvert samlet hovedfeltet seg igjen, men tempoet var lavt, noe som sørget for at Chavanel kunne innkassere etappeseieren og ikle seg den gule ledertrøyen.

Inn mot Spa slapp Cancellara seg ned til løypesjefens bil der de to ble enige om å stryke alle spurtpoengene i hovedfeltet dersom rytterne skulle bestemte seg for å ikke spurte ved målseglet i solidaritet med de mange ofrene for de ulike veltene på etappen. Cancellara gav klar beskjed til rytterne i feltet om at det ikke skulle spurtes og hovedfeltet trillet i mål i samlet flokk til stor irritasjon for publikum og mange ryttere, spesielt Thor Hushovd.

 Spurt- og klatrepoeng 

 1. spurt (Perwez) 
Etter 39,5 km

 1. klatring (Côte de France) 
4. kategori stigning etter 98 km 

 2. spurt (Seny) 
Etter 112 km

 2. klatring (Côte de Filot) 
4. kategori stigning etter 128,5 km

 3. klatring (Côte de Werbomont) 
4. kategori stigning etter 136 km

 4. klatring (Côte d'Aisomont) 
3. kategori stigning etter 161,5 km

 5. klatring (Col de Stockeu) 
3. kategori stigning etter 167,5 km

 3. spurt (Coo) 
Etter 177 km

 6. klatring (Col du Rosier) 
3. kategori stigning etter 189 km 

 Målgang (Spa) 
Etter 201 km

 Rittledelsen bestemte seg å annullere alle spurtpoeng i hovedfeltet etter at Fabian Cancellara informerte løypesjefen om at rytterne ikke var villige til å spurte om de resterende poengene i Spa på grunn av de mange veltene underveis på etappen. Sylvain Chavanel ble ikke berørt av denne avgjørelsen fordi han kom alene i mål og ikke var en del av hovedfeltet.

 Manglende ryttere 	
 104  Mickaël Delage (OLO) brøt.
 114  Adam Hansen (THR) startet ikke.

 Referanser 

 Eksterne lenker 

  Etappeside  på letour.fr 
  Etappeside  på letour.fr 

 02
Kategori:Sykkelritt i Belgia
Kategori:Sport i Belgia i 2010

en:2010 Tour de France, Prologue to Stage 10#Stage 2